b'\n_START_ARTICLE_\nMacrostomum lignano\n_START_SECTION_\nNom\n_START_PARAGRAPH_\nEl nom del g\xc3\xa8nere Macrostomum, que significa "de boca grossa", deriva del Grec \xce\xbc\xce\xac\xce\xba\xcf\x81\xce\xbf\xcf\x82 makros, "gran", i \xcf\x83\xcf\x84\xcf\x8c\xce\xbc\xce\xb1, stoma, "boca". El nom espec\xc3\xadfic lignano, prov\xc3\xa9 de la localitzaci\xc3\xb3 en que l\'esp\xc3\xa8cie ha sigut trobada, les plathes sorrenques i llacs a prop de Lignano Sabbiadoro, It\xc3\xa0lia.\n_START_SECTION_\nBiologia\n_START_PARAGRAPH_\nMacrostomum lignano, com totes les altres plan\xc3\xa0ries, \xc3\xa9s un bilateri sense segmentar i de cos tou, sense celoma, i sense \xc3\xb2rgans circulatoris o respiratoris. A difer\xc3\xa8ncia de moltes altres plan\xc3\xa0ries, el seu cos no \xc3\xa9s aplanat sin\xc3\xb3 arrodonit en secci\xc3\xb3 transversal, la difusi\xc3\xb3 de l\'oxigen i dels nutrients a diferents parts del cos \xc3\xa9s possible gr\xc3\xa0cies a la seva mida petita (els adults arriben a fer uns 1,7 mm de longitud)._NEWLINE_Macrostomum lignano \xc3\xa9s un hermafrodita simultani. Els adults (uns 12 dies despr\xc3\xa9s de l\'eclosi\xc3\xb3, a 20 \xc2\xb0C i amb menjar ad libitum) tenen un parell d\'ovaris i un parell de test\xc3\xadcles, i produeixen simult\xc3\xa0niament g\xc3\xa0metes en les dues funcions sexuals. La reproducci\xc3\xb3 \xc3\xa9s creuada, amb els cucs copulant rec\xc3\xadprocament.\n_START_SECTION_\nEcologia i distribuci\xc3\xb3\n_START_PARAGRAPH_\nMacrostomum lignano forma part de la fauna intersticial en h\xc3\xa0bitats sorrencs, a la zona intermareal o per sobre d\'aquesta, normalment en els 5-10 mm per sobre. \xc3\x9anicament necessita una mica d\'humitat en la sorra per a sobreviure, per\xc3\xb2 es pot trobar sota l\'aigua durant la marea alta. Prefereix \xc3\xa0rees protegides amb cap o molt poca exposici\xc3\xb3 a les onades com els llacs mareals. M  lignano s\'alimenta principalment de diatomees, per\xc3\xb2 s\'ha observat menjant petits invertebrats, ocasionalment, ous (incl\xc3\xbas conespec\xc3\xadfics, i a vegades els seus propis). M. lignano es pot trobar sovint amb altres turbel\xc2\xb7laris, gastr\xc3\xb2trics, nematodes, i nombrosos grups de crustacis com els cop\xc3\xa8podes._NEWLINE_La densitat varia enormement, hi poden haver centenars d\'individus en una cullera de sopa plena de sorra. Quan les condicions empitjoren, com en casos de dessecaci\xc3\xb3 i d\'un increment de la salinitat, M. lignano es pot encistar secretant una closca tova que es pot dissoldre en minuts quan les condicions millores._NEWLINE_Avui dia, M. lignano s\'ha trobat \xc3\xbanicament en localitat a prop de Lignano Sabbiadoro (It\xc3\xa0lia): llacs mareals a la banda est de Bibione i a la Isola di Martinano, platges naturals i semi-naturals de la Laguna di Marano i la Isola Valle Vechia.'